stanford-oval/wikipedia huggingface dataset:
קבוצת המדבר ארוכת הטווח
הערות שוליים

↑  Gross, O'Carroll and Chiarvetto 2009, p.21
↑  הכרטוגרף פטריק קלייטון (אנ') וגם הארכאולוג והבוטנאי ביל קנדי שו חברוּ לבאגנולד במסעותיו במדבר לוב בראשית שנות ה-30, בין היתר לאיתור זרזורה האגדית
↑  בחלק מהפטרולים הוצב הנווט עם המפקד, לעיתים בג'יפ נפרד שנסע לפני המשאיות.
↑  Operation Agreement: Jewish Commandos and the Raid on Tobruk (General Military), www.amazon.com
↑  Operation Agreement - YouTube, www.youtube.com
| --- | --- |
בקרת זהויות :  NLI: 987007261906205171  GND: 4624823-7  LCCN: n88228476  VIAF: 263576793   WorldCat (עם VIAF): 263576793 
משאית מפטרול T1 חמושה במקלע לואיס משמאל, ובM1919 בראונינג מימין.
אזור הפעולה של הקבוצה
צומת ספרים

| --- | --- |


 נתונים כלליים
 סוג:  רשת חנויות ספרים
 תקופת הפעילות:  2002–הווה (כ־22 שנים)
 מיקום המטה:  רמלה 
 בעלות:  אבי שומר, יורם רוז, ערן זמורה ועודד מודן
 מנכ"ל:  אבי שומר
  
 www.booknet.co.il
 
צומת ספרים היא רשת חנויות ספרים ישראלית.
הרכב הבעלות

"צומת ספרים 2002 שותפות מוגבלת" החלה בפעילותה בחודש דצמבר 2002.
השותפות היא מיזוג של שתי רשתות ספרים:
רשת "יריד הספרים" (חברת א.ש. אורי בע"מ), שנוסדה בשנת 1981 ובעת האיחוד מנתה 15 סניפים ברחבי הארץ.
רשת "צומת ספרים" (חברת צומת ספרים בע"מ), שנוסדה בשנת 1996 ומנתה בעת האיחוד 14 סניפים בפריסה ארצית.
באוגוסט 2005 נכנסה הוצאת מודן שבבעלות עודד מודן כשותפה שלישית ברשת הממוזגת.
רשת "צומת ספרים" נמצאת בבעלות של אבי שומר, יורם רוז, ערן זמורה ועודד מודן.  
אבי שומר מכהן כמנכ"ל החברה.
היסטוריה

בבסיס הרעיון של "צומת ספרים" ניצבה ההתמודדות עם מחסני הספרים של ההוצאות. קשה להוצאות לחזות את כמות העותקים שיימכרו מכל מהדורה. מצד שני שטחי המדף בחנויות הספרים מוגבלים ויש למלא אותם תדיר בספרים חדשים. על כן נותרים לעיתים במחסני ההוצאה ספרים רבים ללא דורש. חנות צומת ספרים הוקמה לראשונה על ידי הוצאת זמורה-ביתן במחסן ליד קיבוץ גבעת ברנר ב-1996 במטרה "לפנות את המחסנים" על ידי מכירה של עותקים (חלקם פגומים) במחירים שהיו נמוכים בכ-30% ממחירי ספרים חדשים. הצלחת המודל הייתה אדירה בשעתה.
מאפיינים מרכזיים

הרשת ידועה בסניפיה הגדולים, בהם הסניפים בגעש וברגבה. בחלק מסניפיה משולבים בתי קפה, פינות ילדים ושולחנות עיון. סניף הדגל של הרשת, הנושא את השם "הספרייה", נפתח בתחילת 2006 בדיזנגוף סנטר בתל אביב. סניף "הספרייה" מתאפיין בעיקר בגודלו (500 מ"ר), ובשולחנות הקריאה הארוכים המוצבים בו. בסניף זה נערכים אירועים ספרותיים: ערבי קריאה, השקת ספרים חדשים, מפגשי סופרים ומשוררים, שעות סיפור לילדים ועוד. בקניון חיפה חנות הספרים פתוחה ומשולבת לתוך מרחב של מסעדה פתוחה (כ-250 מ"ר). בגרנד קניון (חיפה) החנות גדולה ומציעה מבצעים על שטח חיצוני.
הרשת היא חלוצה ישראלית בתחום המכונות האוטומטיות למכירת ספרים. כמו כן היא מפעילה אתר אינטרנט למכירת ספרים.
הרשת מונה, נכון לשנת 2020, 100 סניפים ברחבי ישראל, כולם בבעלותה המלאה. במהלך העשור הראשון של המאה ה-21 הגדילה הרשת משמעותית את נפח פעילותה. מחזור המכירות של החברה עומד על 350 מיליון ש"ח לשנה, המהווה כ- 35% מנתח שוק חנויות הספרים בישראל.
הערות שוליים

↑  פרופיל חברה


חנות של "צומת ספרים" בקניון שבעת הכוכבים בהרצליה
דת' מטאל

| --- | --- |

 מקורות סגנוניים:  ת'ראש מטאל בלאק מטאל הארדקור פאנק
 מקורות תרבותיים:  שנות ה-80 של המאה ה-20 בארצות הברית
 מוצא:  אירופה, הממלכה המאוחדת, ארצות הברית 
 כלים:  שירה (גראולינג), גיטרה חשמלית, גיטרה בס, תופים
 תת-סוגות
 דת' מטאל ברוטאלי (כולל סלאם), דת' מטאל מלודי, דת' מטאל טכני, אולד סקול דת' מטאל
 סוגות היתוך
 דת'-דום (כולל פיונרל דום), בלאקנד דת' מטאל (כולל בלאק-דת' מלודי ווור מטאל), דת'קור, דת'נרול, דת'גריינד (כולל גורגריינד ופורנוגריינד)
 
להקת הדת' מטאל ג'נגל רוט
דת' מטאל (באנגלית: Death Metal) הוא תת-ז'אנר קיצוני של מוזיקת הבי מטאל.
הדת' מטאל בדרך כלל משלב גיטרות עם דיסטורשן ומכוונות נמוך, וטכניקות הכוללות פריטה לסירוגין, שירה מסוג גראולינג בטונים נמוכים, תיפוף אגרסיבי ועוצמתי הכולל את טכניקת הדאבל באס והבלאסט ביטס, ומבני שיר מורכבים עם שינויים פתאומיים בקצב. מוזיקת הדת' מטאל עשויה לכלול נושאים כגון: מוות, אלימות, מלחמה, שטניזם, אימה, אנטומיה, מיתולוגיה, פנטזיה, מדע בדיוני, פילוסופיה ופוליטיקה. השירים לעיתים מתארים מעשים קיצוניים כגון הטלות מום, ביתור, עינויים וקניבליזם.
מתוך המבנה המוזיקלי של ת'ראש מטאל ובלאק מטאל מוקדם, דת' מטאל הופיע באמצע שנות ה-80 של המאה ה-20. להקות כגון ונום (Venom), קלטיק פרוסט (Celtic Frost), סלייר (Slayer) וקריאייטור (Kreator), השפיעו רבות על התפתחותו ויצירתו של הז'אנר. פוזסט (Possessed), דת' (Death), מאסטר (Master), נקרופאג'יה (Necrophagia), אוביטוארי (Obituary), אוטופסי (Autopsy), מורביד אנג'ל (Morbid Angel) וספולטורה (Sepultura) המוקדמת, נחשבים בעיני רבים כחלוצי הז'אנר. בשנות השמונים המאוחרות ושנות התשעים המוקדמות, הדת' מטאל התפרסם יותר ויותר כז'אנר פופולרי. דת' מטאל, הנחשב לקשוח ואופנתי יותר מת'ראש, גרם לפיחות בפופולריות של הת'ראש מטאל.
מאז, נהיה הדת' מטאל ז'אנר רחב ומגוון יותר, וממנו התפתחו הרבה תתי-ז'אנרים אחרים. דת' מטאל מלודי משלב אלמנטים של דת' מטאל עם אלו של הגל החדש של ההבי מטאל הבריטי. דת' מטאל טכני הוא סגנון מורכב, עם משקלים לא סימטריים, מקצבים לא טיפוסיים והרמוניות ומנגינות יוצאות דופן. דת'-דום משלב דום מטאל ודת' מטאל, ובפרט את הקצב האיטי והאווירה המלנכולית של הדום מטאל עם שאגות הגראולינג העמוקות של הדת' מטאל, ותיפוף ה"דאבל-קיק". דת'גריינד, גורגריינד ופורנוגריינד מערבבים את המורכבות של דת' מטאל עם האינטנסיביות, המהירות והקיצור של גריינדקור. דת'קור משלב דת' מטאל עם תכונות של מטאלקור. דת'נרול משלב את השירה האגרסיבית וריפי הגיטרה המעוותים של הדת' מטאל יחד עם אלמנטים של הארד רוק, הבי מטאל, בלוז רוק ורוק אנד רול.
היסטוריה > הולדת הז'אנר

להקת האקסטרים מטאל האנגלית ונום (Venom), מניוקאסל, גיבשה את המרכיבים של מה שנודע מאוחר יותר בתור ת'ראש מטאל, דת' מטאל ובלאק מטאל, עם שני האלבומים הראשונים שלה, Welcome to Hell ו-Black Metal, שיצאו בסוף 1981 ו-1982, בהתאמה. להקה נוספת שהשפיעה על הולדת הז'אנר היא סלייר האמריקאית, שנוסדה גם היא בשנת 1981, הייתה כבדה ואלימה יותר מלהקות הת'ראש מטאל האחרות של התקופה (מטאליקה, מגאדת' ודומיהן) והשפיעה רבות על להקות הדת' מטאל הראשונות, כגון דת', אוביטוארי ומורביד אנג'ל.
פוזסט (Possessed), להקה אמריקאית שנוסדה בשנת 1983 בסן פרנסיסקו, נחשבת ללהקה שחיברה את הקווים האחרונים בין הת'ראש מטאל לסגנון החדש שייקרא מאוחר יותר דת' מטאל. אף על פי שהלהקה לא הוציאה אלבומים רבים בשנותיה הראשונות, היא מתוארת על ידי רבים כלהקת הדת' מטאל הראשונה.
במקביל להקמתה של פוזסט, להקה אמריקאית נוספת בשם דת' (Death) התחילה את דרכה. דת', שנוסדה בשנת 1983, הוציאה בשנת 1984 את אלבום הדמו הראשון שלה, Death by Metal. הדמו היווה הצלחה מסחררת ומהר מאוד הלהקה צברה פופולריות. הסגנון המהיר והאלים של הלהקה המשלב תיפוף מהיר במיוחד ושירה צעקנית, הדהים את סצנת המטאל העולמית וקנה לדת' את מעמדה כממציאת הדת' מטאל יחד עם פוזסט.
תתי-סגנונות > דת' מטאל ברוטאלי

דת' מטאל ברוטאלי (Brutal Death Metal) הוא תת-הז'אנר הקיצוני ביותר של הדת' מטאל, ולמעשה אחד מסגנונות המטאל הקיצוניים ביותר הקיימים כיום. הדת' מטאל הברוטאלי מאופיין בשירת גראולינג נמוכה, דיסטורשן כמעט אבסולוטי, תיפוף אגרסיבי, נגינה כבדה ומהירה והקצנה של האלמנטים של הדת' מטאל המסורתי. בסגנון זה, קיימת העדפה ברורה למהירות ומקצבים מורכבים על פני היבטים אחרים, כגון מלודיה וגוונים.
להקות בולטות בתחום: Cannibal Corpse,‏ Suffocation,‏ Skinless ו-Dying Fetus.
תתי-סגנונות > דת' מטאל ברוטאלי > סלאם דת' מטאל

סלאם דת' מטאל (Slam Death Metal), הידוע גם בשם סלאמינג ברוטאל דת' מטאל (Slamming Brutal Death Metal), סלאמינג דת' מטאל (Slamming Death Metal), או פשוט סלאם (Slam), הוא תת-ז'אנר של דת' מטאל ברוטאלי. סלאם דת' מטאל מתאפיין בהתמקדות ב"סלאמס": קטעים בקצב איטי עד בינוני (כמו גם קטעים בסגנון ברייקדאון) הבנויים על ריפים כרומטיים תוך כדי עמעום מיתרים על ידי כף היד. סלאם דת' מתאפיין גם במקצבים ווקאליים ומקצבי תופים בהשראת היפ הופ, כמו גם אלמנטים של הארדקור פאנק. הליריקה והאסתטיקה הוויזואלית די דומה לזו של דת' ברוטאלי, אם כי סלאם דת' מטאל בדרך כלל לוקח את הגישה המקברית והאלימה של דת' מטאל ברוטאלי לרמות קיצוניות עוד יותר.
ריף הברייקדאון של "Liege of Inveracity" של Suffocation נחשב לריף הסלאם הראשון בדת' מטאל. הלהקה Internal Bleeding נחשבת לחלוצה של ז'אנר הסלאם דת' מטאל, כאשר ב-1992 חברי הלהקה החלו להגדיר את המוזיקה שלהם כ"Total Fucking Slam", הרבה לפני שכל להקת דת' מטאל אחרת בכלל שקלה להשתמש במונח. אלבום הסלאם דת' הראשון הוא Voracious Contempt של Internal Bleeding, שיצא ב-1995. להקות ידועות אחרות בסגנון זה כוללות את Devourment, Gorepot ו-Cephalotripsy.
תתי-סגנונות > דת' מטאל מלודי

דת' מטאל מלודי (Melodic Death Metal), או בקיצור, "מלודת'" (Melodeath) הוא תת-ז'אנר של הדת' מטאל. הדת' מטאל השוודי (Swedish Death Metal) יכול להיחשב למבשר של "דת' מטאל מלודי". הדת' מטאל המלודי הוא הבי מטאל המעורבב עם אלמנטים של דת' מטאל ומושפע מאוד מהגל החדש של ההבי מטאל הבריטי. בניגוד לרוב הדת' מטאל האחר, מלודת' כולל בדרך כלל צווחות גבוהות (בשונה מהדת' מטאל המסורתי) לצד או בשילוב עם קולות הגראולינג הנמוכים הנפוצים בדת' מטאל מסורתי, קצבים איטיים יותר, הרבה יותר מלודיה ולעיתים אף שירה נקייה. לעיתים מיוחסת ל-Carcass את הוצאת אלבום הדת' מטאל המלודי הראשון עם Heartwork משנת 1993, אם כי להקות שוודיות At the Gates,‏ Dark Tranquillity ו-In Flames מוזכרות בדרך כלל כחלוצות הז'אנר. להקות ידועות אחרות בסגנון זה הן Battlecross, Arch Enemy,‏ Children of Bodom,‏ Amon Amarth ו-Insomnium.
תתי-סגנונות > דת' מטאל טכני

דת' מטאל טכני (Technical Death Metal), הידוע גם בשם פרוגרסיב דת' מטאל (Progressive Death Metal), הוא תת-ז'אנר בדת' מטאל המאופיין בדרך כלל בשילוב של אלמנטים מוזיקליים מעולם הפרוגרסיב מטאל עם הדת' מטאל המסורתי, ובכך יצירה של מוזיקת דת' מטאל מורכבת יותר מבחינה מוזיקלית. הדת' מטאל הטכני מכיל בתוכו סולואים מורכבים במיוחד ונגינה וירטואוזית, ופעמים רבות סיבוך רב מאוד המקשה על הביצוע של השירים.
להקות בולטות בתחום: Pestilence,‏ Atheist,‏ Nocturnus ו-Death המאוחרת.
תתי-סגנונות > בלאקנד דת' מטאל

בלאקנד דת' מטאל (Blackened Death Metal), הידוע גם בשם בלאק-דת' (Black-Death) הוא שילוב של מוזיקת הדת' מטאל עם אלמנטים מסגנון בלאק מטאל. לעיתים קרובות, הבלאקנד דת' מטאל מתאפיין בקרבה מוזיקלית רבה יותר לדת' מטאל מאשר לבלאק מטאל, אך מושפע יותר מתרבות הבלאק מטאל, המאופיינת באיפור קורפס פיינט ולבוש קיצוני של חברי הלהקה, שטניזם, שירים בנושאים אפלים (מוות, אובדן, צער) ועוד.
להקות בולטות בתחום: Belphegor,‏ Angelcorpse,‏ Behemoth ו-Hate.
תתי-סגנונות > בלאקנד דת' מטאל > בלאק-דת' מלודי

בלאק-דת' מלודי (Melodic Black-Death), הידוע גם בשם בלאקנד דת' מטאל מלודי (Blackened Melodic Death Metal), הוא תת-ז'אנר של בלאקנד דת' מטאל ומטאל קיצוני המתאר את הסגנון שנוצר כאשר להקות דת' מטאל מלודיות החלו לקבל השראה מבלאק מטאל ומהרומנטיקה האירופית. עם זאת, בניגוד לרוב הבלאק מטאל האחר, הגישה הזו לז'אנר משלבת תחושה מוגברת של מלודיה ונרטיב.
להקות בולטות בתחום: Dissection,‏ Sacramentum ו-Unanimated.
תתי-סגנונות > בלאקנד דת' מטאל > וור מטאל

וור מטאל (באנגלית: War Metal, "מטאל מלחמתי") הידוע גם בשם וור בלאק מטאל (War Black Metal) או ביסטיאל בלאק מטאל (Bestial Black Metal, "בלאק מטאל חייתי") הוא תת-ז'אנר אגרסיבי, קקופוני וכאוטי של בלאקנד דת' מטאל.
להקות בולטות בתחום: Blasphemy,‏ Archgoat ו-Bestial Warlust.
תתי-סגנונות > דת'-דום

דת'-דום (Death-Doom) הוא סגנון מטאל המשלב דום מטאל ודת' מטאל, ובפרט את הקצב האיטי והאווירה הפסימית של הדום מטאל עם שאגות הגראולינג העמוקות של הדת' מטאל, ותיפוף ה"דאבל-קיק". הדת'-דום מתאפיין בשירת גראולינג, קצב נגינה איטי עד בינוני, ליריקה אפלה וחזרות רבות. בתורו, הדת'-דום הוליד את תת-הז'אנר הקשור בקשר הדוק, פיונרל דום, וכן את המטאל הגותי הנחשב למלודי, קודר ורומנטי יותר.
להקות בולטת בתחום: Paradise Lost,‏ Hooded Menace,‏ Swallow the Sun‏, Autopsy ו-Katatonia המוקדמת.
תתי-סגנונות > דת'-דום > פיונרל דום

פיונרל דום (באנגלית: Funeral Doom; תרגום חופשי: דום לוויות) הוא סגנון של דום מטאל שניתן לתאר כמעין סגנון מלנכולי של דת'-דום, בעל קצב נגינה איטי במיוחד, בהשראת שירי לוויה ואבל (dirge). פיונרל דום שם דגש על יצירת תחושה של ריקנות, ייאוש ומצב רוח דיכאוני. נעשה שימוש רב בדיסטורשן של הגיטרות החשמליות, ואלמנטים של דארק אמביינט, כגון שימוש בקלידים, משמשים לעיתים כדי ליצור אווירה דמוית-חלום. השירה נעשית בדרך כלל במזמורים מלאי-אבל וגראולינג. הלהקות החלוצות של הפיונרל דום הן Mournful Congregation (אוסטרליה), Esoteric (בריטניה), Evoken (ארצות הברית), Funeral (נורווגיה), Thergothon ו-Skepticism (פינלנד). להקות ידועות אחרות בסגנון זה הן Shape of Despair,‏ Frowning ו-Remembrance.
תתי-סגנונות > אולד סקול דת' מטאל

אולד סקול דת' מטאל (Old School Death Metal), או בקיצור OSDM, הוא סגנון של דת' מטאל המתייחס לדרכים הישנות יותר (סוף שנות ה-80/תחילת שנות ה-90) לנגן דת' מטאל, בסגנון של חלוצי הסוגה. אולד סקול דת' מטאל מאופיין במבני השיר הפשוטים והאיטיים יותר שלו, כפי שהיה נהוג לנגן בתחילת הדרך, ופחות במהירות הנגינה ובהיבטים הטכניים שהתפתחו מאוחר יותר. כיום, להקות שעדיין מנגנות בסגנון של חלוצי הסוגה, נחשבות ללהקות "אולד סקול דת' מטאל", ולעיתים נכללות בתוך מה שנקרא "הגל החדש של האולד סקול דת' מטאל" (New Wave Of Old School Death Metal או כמו שנהוג לקצר NWOOSDM).
להקות בולטת בתחום: Necrophagia,‏ Autopsy ו-Morbid Angel.
תתי-סגנונות > דת'קור

דת'קור (Deathcore) הוא מונח המשמש לתיאור להקות שמנגנות פיוז'ן של דת' מטאל ומטאלקור. דת'קור משלב מאפיינים של דת' מטאל כמו בלאסט ביטס וגראולינג יחד עם מאפיינים של מטאלקור כמו שימוש רב בברייקדאונים (breakdowns).(אנ') השירה לרוב משלבת בין גראולינג בטונים נמוכים, המאפיין את הדת' מטאל, לבין צעקות וצרחות, המאפיינות את המטאלקור. טכניקה נוספת שבה משתמשים מספר סולני דת'קור היא מה שמכונה "pig squeals".
להקות בולטות בתחום: Suicide Silence,‏ Whitechapel ו-Carnifex.
תתי-סגנונות > דת'נרול

דת'נרול (Death 'n' Roll) הוא תת-ז'אנר של דת' מטאל המשלב את השירה האגרסיבית וריפי הגיטרה המעוותים של הדת' מטאל יחד עם אלמנטים של הארד רוק, הבי מטאל, בלוז רוק ורוק אנד רול.
להקות בולטות בתחום: Six Feet Under (אנ'),‏ ‏Debauchery (אנ') ו-Entombed המאוחרת.
תתי-סגנונות > דת'גריינד

דת'גריינד (Deathgrind) הוא מונח המשמש לתיאור להקות שמנגנות פיוז'ן של דת' מטאל וגריינדקור. עם הפופולריות ההולכת וגוברת של גריינדקור בקרב קהילת המטאל, מספר לא קטן של להקות דת' מטאל צוינו כבעלות כמות כבדה של השפעות גריינדקור, ובסופו של דבר הלהקות הללו נקראו "דת'גריינד" (לפעמים נכתב בתור death-grind או death/grind).
להקות לדוגמה: Terrorizer,‏ Cattle Decapitation,‏ Exhumed ו-Misery Index.
תתי-סגנונות > דת'גריינד > גורגריינד

גורגריינד (Goregrind) הוא סגנון של דת'גריינד המאופיין בליריקה שעוסקת בגור, פתולוגיה, מוות, אונס ועינויים. הכתיבה עוסקת רבות בגוף האדם ומכילה ידע רב בנושא זה. השירה בגורגריינד היא נמוכה במיוחד, וקצב הנגינה הוא מהיר. אלמנטים של דת' מטאל ברוטאלי שכיחים. לפעמים, על האלבומים של להקות גורגריינד יוצגו תמונות גור אמיתיות, לרוב גופות של אנשים שמתו בתאונות, טרגדיות או במקרים קיצוניים אחרים. ללהקות גורגריינד יש את הנטייה לא לקחת את עצמן או את הליריקה שלהן יותר מדי ברצינות.
להקות לדוגמה: Carcass המוקדמת, General Surgery,‏ Last Days of Humanity ו-The County Medical Examiners.
תתי-סגנונות > דת'גריינד > גורגריינד > פורנוגריינד

פורנוגריינד (Pornogrind), הידוע גם בתור פורנגריינד (Porngrind) או פורנוגור (Pornogore), הוא סגנון של דת'גריינד ושל גורגריינד המאופיין בליריקה עם דגש כבד על מיניות, כשההתמקדות היא בעיקר בנושאי יחסי מין, פורנוגרפיה, אונס, זנות ואלימות מינית, בשילוב סימפולים מסרטי פורנו. הסיטואציות המתוארות בשירי פורנוגריינד הן לרוב דמיוניות ולא ריאליסטיות. מבחינה מוזיקלית, הסגנון לרוב דומה לגורגריינד, אך מעט איטי יותר, ומשתמש בהרבה גרוב. אלמנטים של דת' מטאל ברוטאלי שכיחים. בדומה ללהקות גורגריינד, ללהקות פורנוגריינד יש את הנטייה לא לקחת את עצמן או את הליריקה שלהן יותר מדי ברצינות.
להקות לדוגמה: Cock and Ball Torture,‏ Gut ו-Meat Shits.
הערות שוליים

↑  ביוגרפיית ונום באתר Allmusic
↑  ביוגרפיית סלייר באתר Allmusic
↑  אלבום הבכורה של פוזסד באתר Allmusic
↑  ביוגרפיית פוזסד באתר Allmusic
↑  Possessed Songs, Albums, Reviews, Bio & More, AllMusic (באנגלית)
↑  ביוגרפיית דת' באתר Allmusic
↑  להקת דת' באתר about.com
↑  Michelle Phillipov, Death Metal and Music Criticism: Analysis at the Limits, Lexington Books, 2012, ISBN 978-0-7391-6459-4. (באנגלית)
1 2 3 4 5 6  Slam Death Metal, Rate Your Music
↑  Lauren Wise, Discover Your Next Favorite Phoenix Metal Band at AZ Brutal Fest, Phoenix New Times (באנגלית)
↑  Lauren Wise, Discover Your Next Favorite Phoenix Metal Band at AZ Brutal Fest, Phoenix New Times (באנגלית)
↑  Hank Shteamer, Farewell, Frank Mullen: Suffocation's Death-Metal Maestro Goes Out on Top, Rolling Stone, ‏2018-11-19 (באנגלית אמריקאית)
1 2  Who Invented Slam? | Internal Bleeding | The Originators of Slam, ‏2019-10-02 (באנגלית אמריקאית)
↑  J. Andrew, Blackened Melodic Death Metal: A History Lesson, Metal Injection, ‏2015-02-19 (באנגלית אמריקאית)
↑  Chris Jennings, 6 Under-Appreciated Classics Of Death/Doom!, Worship Metal, ‏2015-08-10 (באנגלית)
↑  Metal Injection, Funeral Doom Friday: FUNERAL MOURNING's Blackened, Deadly Inertia of Dissonance (A Sermon in Finality), Metal Injection, ‏2016-09-09 (באנגלית אמריקאית)
1 2 3  Funeral Doom Metal - Music genre - RYM
1 2  Old school death metal - the ultimate guide, Soliloquium (באנגלית בריטית)
↑  נטלי ג'יי פרסל, Death Metal Music: The Passion and Politics of a Subculture, 2003
↑  Beginner’s Guide to Old School Death Metal, The Toilet Ov Hell, ‏2015-02-19 (באנגלית אמריקאית)
↑  NWOOSDM - New Wave Of Old School Death Metal - RYM/Sonemic, Rate Your Music (באנגלית)
↑  Phazm - Antebellum Death ‘n’ Roll - Review - Stylus Magazine, web.archive.org, ‏2008-06-17
↑  Death 'n' Roll - Music genre - RYM/Sonemic, Rate Your Music (באנגלית)
1 2 3  Natalie J. Purcell, Death Metal Music: The Passion and Politics of a Subculture, McFarland, 2015-09-17, ISBN 978-0-7864-8406-5. (באנגלית)
| הבי מטאל> תת-סוגות |
| --- | --- |
מטאל קיצוני (כולל בלאק מטאל, דת' מטאל, דום מטאל, ספיד מטאל, ת'ראש מטאל) • גרוב מטאל • פאוור מטאל • מטאל גותי (דת'-דום גותי, מטאל גותי סימפוני) • מטאל סימפוני • גלאם מטאל: 
סוגות היתוך
מטאל אלטרנטיבי (כולל נו-מטאל, ראפ מטאל, פאנק (Funk) מטאל) • מטאלקור (כולל דת'קור) • גריינדקור • אינדסטריאל מטאל • פולק מטאל • מטאל נאו-קלאסי • פרוגרסיב מטאל • סלאדג' מטאל • סטונר רוק • גראנג': 
סצינות אזוריות
דת' מטאל סקנדינבי • הגל החדש של ההבי מטאל הבריטי • הקשיחות הגרמנית החדשה: 
ראו גם
מטאל בישראל • מטאליסט • פוליטיקה במטאל • פולחן השטן במטאל   פורטל הבי מטאל : 
| --- | --- |
בקרת זהויות :  NLI: 987007561421905171  BNE: XX4865717  BnF: cb135090478 (data)  LCCN: sh2003006845  NKC: ph1180961 
סולן להקת דת' צ'אק שולדינר
היסטוריה גאולוגית של החמצן

הצטברות O2 באטמוספירת כדור הארץ. קו אדום וירוק מייצגים את טווח ההערכות והזמן נמדד במיליארדי שנים (Ga – gigaannus).



שלב 1 (3.85–2.45 Ga): כמעט ללא O2 באטמוספירה.



שלב 2 (2.45-1.85 Ga): O2 מיוצר, אך נספג באוקיינוסים ובסלע בקרקעית הים.



שלב 3 (1.85-0.85 Ga): O2 מתחיל לצאת בגז מהאוקיינוסים, אך נספג על ידי משטחי יבשה והיווצרות שכבת אוזון.



שלבים 4 ו-5 (0.85 Ga–הווה): משקעי O2 מתמלאים, הגז מצטבר.
חמצן הוא היסוד הנפוץ ביותר בקרום כדור הארץ, אך בשל תגובתיותו הגבוהה הוא קיים בעיקר בצורות תרכובות (תחמוצת) כגון מים, פחמן דו-חמצני, תחמוצות ברזל וסיליקטים. לפני שהתפתחה הפוטוסינתזה, באטמוספירת כדור הארץ לא היה חמצן יסודי דיאטומי חופשי (O2). כמויות קטנות של חמצן שוחררו בתהליכים גאולוגיים וביולוגיים, אך לא הצטברו באטמוספירה המצטמצמת עקב תגובות עם גזים מפחיתים שהיו אז בשפע כמו מתאן אטמוספירי ומימן גופרי וחומרים מפחיתים על פני השטח ובהם ברזל.
חמצן החל להצטבר באטמוספירה לפני 1.85 מיליארד שנים בקירוב במהלך הגבול בין הניאוארכאיקון–פלאופרוטרוזואיקון. בקצבים הנוכחיים של הייצור הראשוני, ריכוז החמצן של היום יכול להיות מיוצר על ידי אורגניזמים פוטוסינתטיים במשך 2,000 שנה. בהיעדר צמחים, קצב ייצור החמצן על ידי פוטוסינתזה היה איטי יותר בפרקמבריון, וריכוזי ה-O2 שהושגו היו פחות מ-10% מאלה של היום וכנראה השתנו מאוד.
לעלייה בריכוזי החמצן היו השפעות נרחבות על החיים. העלייה בריכוז החמצן גרמה להכחדה המונית של חיידקים אנאירוביים וסללה את הדרך לחיים רב-תאיים.
לפני אסון החמצן

אורגניזמים פרוקריוטיים עושי פוטוסינתזה שייצרו O2 כתוצר לוואי חיו הרבה לפני ההצטברות הראשונה של חמצן חופשי באטמוספירה, אולי כבר לפני 3.5 מיליארד שנים. ציאנובקטריות החמצן שנוצרו היו מסולקות במהירות מהאוקיינוסים על ידי בליה של מינרלים,[דרוש מקור] בעיקר ברזל. החלודה הובילה לשקיעת תחמוצת הברזל המחומצנת על קרקעית האוקיינוס, ויצרה רצועות ברזל. כך, האוקיינוסים החלידו והפכו לאדומים. חמצן החל להישאר באטמוספירה בכמויות קטנות רק כ-50 מיליון שנה לפני תחילת אסון החמצן.
המהומות בחווארה

| חלק מהסכסוך הישראלי-פלסטיני |
| --- | --- |

מכונית שנשרפה במהומות
 תאריך:  26 בפברואר 2023
 תאריך עברי:  ה' באדר ה'תשפ"ג
 מקום:  חווארה, נפת שכם
 קואורדינטות:  32°09′09″N 35°15′24″E﻿ / ﻿32.1525°N 35.256666666667°E﻿ / 32.1525; 35.256666666667
 סוג:  פעולת תג מחיר
 הרוגים:  1
 פצועים:  100+
 מבצע:  מתנחלים
 מניע:  נקמה על פיגוע הירי בחווארה (פברואר 2023)
  (למפת צפון השומרון מוגדלת) חווארה(למפת צפון השומרון רגילה) חווארה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חווארה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חווארה
 
המהומות בחווארה היו מהומות שבוצעו על ידי מאות מתנחלים פעילי ימין קיצוני ב-26 בפברואר 2023, ה' באדר תשפ"ג, שהציתו במשך מספר שעות בתים ורכוש בעיירה הפלסטינית חווארה.
המהומות פרצו בתגובה לפיגוע ירי שבוצע באותו יום בכביש הראשי החוצה את העיירה, על ידי מחבל פלסטיני תושב שכם, ובו נרצחו שני אחים יהודים תושבי הר ברכה.
בשל המהומות, עשרות מתושבי העיירה נמלטו מבתיהם להינצל מהאש ועשרות נפצעו, רובם משאיפת עשן. הנזק שנגרם מוערך בכ-10 מיליון שקלים. באותו הזמן נורה למוות פלסטיני בזעתרה הצמוד לחווארה שהותקף באותן מהומות.
רקע

העיירה חווארה שוכנת בנפת שכם, בשטח C. בסמוך לחווארה מתגוררים תושבי הר ברכה, יצהר, איתמר וגבעת רונן. כביש 60 המהווה עורק התחבורה העיקרי אל יישובי גב ההר עובר בעיירה.
ב־26 בפברואר נסעו במכונית האחים הלל ויגל יניב מביתם בהר ברכה בכביש 60 העובר גם דרך העיירה חווארה. השניים נרצחו על ידי מחבל פלסטיני בתוך העיירה.
המהומות

לאחר הפיגוע ארגנו מתנחלים צעדת מחאה לחווארה, שהחלה לפנות ערב כשכארבע מאות מתנחלים נכנסו לעיירה במטרה להפגין, כמו כן הגיעו כחמישים פעילי ימין קיצוני מצוידים בבקבוקי תבערה והחלו בהצתות. במשך יותר מחמש שעות נשרפו בעיירה מבנים, בתים ורכוש. גדוד מילואים וצוותי מג"ב שהיו מוצבים בעיירה חילצו משפחות פלסטיניות מבתיהן לאחר שהוצתו. במהלך המהומות יידו פלסטינים מהעיירה אבנים לעבר הפורעים ששהו במקום.
בסיכום האירוע היו כ-30 פצועים פלסטינים ממכות או יידוי אבנים, וכ-350 נפגעים פלסטינים משאיפת גז או עשן. על פי משרד הבריאות הפלסטיני כעשרים פצועים הגיעו למוקד הרפואי, רובם עקב שאיפת עשן או שאיפת גז. לפי מקורות אחרים נפצעו ארבעה באופן קשה ועוד כ-100 נפגעו משאיפת עשן. אנשי מנהלת התיאום והקישור לשכם במנהל האזרחי וכוחות ישראלים סייעו לחלץ פלסטינים משישה בתים שהוצתו.
ביוני 2023 פרסמה רשת CNN תחקיר לפיו בתגובה לפיגוע הירי הופצו בקבוצות וואטסאפ קריאות נקם והתארגנות לצעוד לזירת הפיגוע כדי "להשיב מלחמה", אשר הובילו למהומות. התחקיר מצא גם שבזמן שפעילי הימין הקיצוני תקפו בחווארה והעלו בתים באש, כוחות צה"ל, ששהו באזור, לא הגנו על התושבים, מנעו כניסה של כבאיות ואמבולנסים להגיע למקום האירוע ולא אבטחו אותם לכשהותרה כניסתם.
באותו הזמן בכפר זעתרה הצמוד לחווארה נורה למוות סאמח חמדאללה מחמוד אקטש כאשר כ-40 פורעים תקפו את הכפר, הפלסטינים טענו שחיילים אבטחו את הפורעים והוא נהרג מירי החיילים, לעומת זאת צה"ל הודיע כי לא ידוע על שימוש באש חיה באירוע. לא נאספו עדויות פורנזיות לבירור נסיבות הירי.
עשרה יהודים נעצרו. תשעה מהם שוחררו למחרת, חלקם בתנאים מגבילים למעצר בית. נגד שניים מהמשוחררים הוציא שר הביטחון יואב גלנט צו מעצר מנהלי מייד עם שחרורם בידי בית המשפט.
מבנה שרוף
עצים שהושחתו
מבנה שרוף
משאית שהוצתה
חקירת האירוע

ב-48 השעות שלאחר המהומות לא אספה משטרת ישראל ראיות פורנזיות ולא נגבו עדויות מהתושבים. מועצת חווארה העריכה את הנזק לרכוש בחמישה מיליון שקלים. במשטרה ניסו לגבש תשתית ראייתית נגד הפורעים, אך התקשו במשימה. למרות סרטונים מחנויות של פלסטינים, שבהם נראו הצעירים שהציתו את המבנים, היה קושי לזהות אותם, משום שהם היו רעולי פנים. בנוסף, כמעט כל העצורים שתקו בחקירה ולא שיתפו פעולה – ולכן, בהיעדר ראיות מבוססות, היה קושי להשאירם במעצר. במשך תשעה ימים לאחר הריגתו של סאמח אקטש לא אפשרה המשטרה למשפחתו להגיש תלונה במשטרת אריאל ולא נאספו עדויות פורנזיות מהזירה.
נגד שניים מהחשודים הוציא שר הביטחון, יואב גלנט, צו מעצר מנהלי. הוצאת הצו גרמה לקריאות מחאה מצד שרים בקואליציה ולאחר מספר ימים הועבר לשר גלנט מכתב שבו דרשו מעל 50 מחברי הקואליציה לשחרר את שני החשודים שנעצרו ושני עצירים מנהליים נוספים. בין החותמים נמנו השרים בצלאל סמוטריץ, שלמה קרעי, איתמר בן גביר ועידית סילמן, וכן שרים וחברי כנסת נוספים. בתגובה המליץ שר הביטחון לחותמים לבטוח בהמלצות של שב"כ ובהחלטותיו שלו, שלדבריו התקבלו רק על סמך שיקולים ביטחוניים ומידע מודיעיני, והוסיף: "אסור לנו להעניק רוח גבית לטרור מכל סוג שהוא".